กฎกระทรวงว่าด้วยการขออนุญาตการออกใบอนุญาต การต่ออายุใบอนุญาต และการออกใบแทนใบอนุญาตผลิตหรือนำเข้าซึ่งอาหารสัตว์พ.ศ. ๒๕๕๓[๑] อาศัยอำนาจตามความในมาตรา๕ มาตรา ๑๔ วรรคสอง มาตรา ๒๑ วรรคสอง และมาตรา ๒๗ วรรคสองแห่งพระราชบัญญัติควบคุมคุณภาพอาหารสัตว์ พ.ศ. ๒๕๒๕ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงเกษตรและสหกรณ์ ออกกฎกระทรวงไว้ ดังต่อไปนี้ข้อ๑ ให้ยกเลิก(๑)กฎกระทรวง ฉบับที่ ๒ (พ.ศ. ๒๕๒๖) ออกตามความในพระราชบัญญัติควบคุมคุณภาพอาหารสัตว์พ.ศ. ๒๕๒๕(๒)กฎกระทรวง ฉบับที่ ๘ (พ.ศ. ๒๕๓๒) ออกตามความในพระราชบัญญัติควบคุมคุณภาพอาหารสัตว์พ.ศ. ๒๕๒๕(๓)กฎกระทรวง ฉบับที่ ๑๒ (พ.ศ. ๒๕๓๖)ออกตามความในพระราชบัญญัติควบคุมคุณภาพอาหารสัตว์ พ.ศ. ๒๕๒๕(๔)กฎกระทรวง ฉบับที่ ๑๖ (พ.ศ. ๒๕๓๗)ออกตามความในพระราชบัญญัติควบคุมคุณภาพอาหารสัตว์ พ.ศ. ๒๕๒๕(๕)กฎกระทรวงว่าด้วยการขออนุญาตและการออกใบอนุญาตนำเข้าซึ่งอาหารสัตว์ พ.ศ. ๒๕๔๕ข้อ๒ ผู้ใดประสงค์จะขอรับใบอนุญาตผลิตอาหารสัตว์หรือใบอนุญาตนำเข้าซึ่งอาหารสัตว์ให้ยื่นคำขออนุญาตผลิตอาหารสัตว์หรือนำเข้าซึ่งอาหารสัตว์ต่อผู้อนุญาตแล้วแต่กรณี พร้อมด้วยหลักฐานตามที่ระบุไว้ในแบบคำขอนั้นข้อ๓ เมื่อได้รับคำขอพร้อมด้วยหลักฐานถูกต้องและครบถ้วนตามข้อ๒ ให้ผู้อนุญาตตรวจพิจารณาและออกใบอนุญาตผลิตอาหารสัตว์หรือใบอนุญาตนำเข้าซึ่งอาหารสัตว์แล้วแต่กรณีหรือมีหนังสือแจ้งคำสั่งไม่อนุญาตพร้อมด้วยเหตุผลและแจ้งสิทธิอุทธรณ์ให้ผู้ขออนุญาตทราบภายในสี่สิบห้าวันนับแต่วันที่ได้รับคำขอในกรณีมีเหตุจำเป็นที่ผู้อนุญาตไม่อาจออกใบอนุญาตหรือยังไม่อาจมีคำสั่งไม่อนุญาตได้ภายในกำหนดเวลาตามวรรคหนึ่งให้ขยายเวลาได้อีกไม่เกินสองครั้งครั้งละไม่เกินสามสิบวันแต่ต้องมีหนังสือแจ้งการขยายเวลาและเหตุจำเป็นแต่ละครั้งให้ผู้ขออนุญาตทราบก่อนสิ้นกำหนดเวลาตามวรรคหนึ่งหรือตามที่ได้ขยายเวลาไว้นั้น แล้วแต่กรณีข้อ๔ ผู้รับใบอนุญาตผลิตอาหารสัตว์หรือผู้รับใบอนุญาตนำเข้าซึ่งอาหารสัตว์ผู้ใดประสงค์จะขอต่ออายุใบอนุญาตให้ยื่นคำขอต่ออายุใบอนุญาตต่อผู้อนุญาตล่วงหน้าอย่างน้อยสามสิบวันก่อนใบอนุญาตดังกล่าวสิ้นอายุพร้อมด้วยหลักฐานตามที่ระบุไว้ในแบบคำขอนั้นข้อ๕ เมื่อได้รับคำขอพร้อมด้วยหลักฐานถูกต้องและครบถ้วนตามข้อ๔ให้ผู้อนุญาตตรวจพิจารณาและออกใบอนุญาตผลิตอาหารสัตว์หรือใบอนุญาตนำเข้าซึ่งอาหารสัตว์ฉบับต่ออายุ แล้วแต่กรณี หรือมีหนังสือแจ้งคำสั่งไม่อนุญาตพร้อมด้วยเหตุผลและแจ้งสิทธิอุทธรณ์ให้ผู้ขอต่ออายุใบอนุญาตทราบภายในสามสิบวันนับแต่วันที่ได้รับคำขอใบอนุญาตฉบับต่ออายุตามวรรคหนึ่งให้มีคำว่า ฉบับต่ออายุ กำกับไว้ที่มุมบนด้านซ้ายด้วยข้อ๖ ผู้รับใบอนุญาตผลิตอาหารสัตว์หรือผู้รับใบอนุญาตนำเข้าซึ่งอาหารสัตว์ผู้ใดประสงค์จะขอใบแทนใบอนุญาต ให้ยื่นคำขอรับใบแทนใบอนุญาตต่อผู้อนุญาตพร้อมด้วยหลักฐานตามที่ระบุไว้ในแบบคำขอนั้นใบแทนใบอนุญาตให้ใช้ตามแบบใบอนุญาตเดิมและให้มีคำว่า ใบแทน กำกับไว้ที่มุมบนด้านขวาด้วยข้อ๗ บรรดาคำขอและใบอนุญาตตามกฎกระทรวงนี้ให้เป็นไปตามแบบที่รัฐมนตรีกำหนดโดยประกาศในราชกิจจานุเบกษาข้อ๘ การยื่นคำขอตามกฎกระทรวงนี้ในกรุงเทพมหานคร ให้ยื่น ณ สำนักพัฒนาระบบและรับรองมาตรฐานสินค้าปศุสัตว์กรมปศุสัตว์ ในจังหวัดอื่น ให้ยื่น ณสำนักงานปศุสัตว์จังหวัดแห่งท้องที่ที่สถานที่ผลิตอาหารสัตว์หรือสถานที่นำเข้าซึ่งอาหารสัตว์นั้นตั้งอยู่สำหรับอาหารสัตว์น้ำที่รัฐมนตรีประกาศเป็นอาหารสัตว์ในกรุงเทพมหานคร ให้ยื่น ณ สำนักพัฒนาระบบและรับรองมาตรฐานสินค้าปศุสัตว์กรมปศุสัตว์ หรือสถาบันวิจัยอาหารสัตว์น้ำจืด สำนักวิจัยและพัฒนาประมงน้ำจืดกรมประมง ในจังหวัดอื่น ให้ยื่น ณ สำนักงานปศุสัตว์จังหวัดหรือสำนักงานประมงจังหวัดแห่งท้องที่ที่สถานที่ผลิตอาหารสัตว์หรือสถานที่นำเข้าซึ่งอาหารสัตว์นั้นตั้งอยู่การยื่นคำขอตามวรรคหนึ่งหรือวรรคสองอาจแจ้งผ่านระบบสัญญาณคอมพิวเตอร์เข้ากับระบบเครือข่ายคอมพิวเตอร์ของกรมปศุสัตว์หรือแจ้งทางไปรษณีย์ลงทะเบียนตอบรับก็ได้ข้อ๙ ผู้รับใบอนุญาตนำเข้าซึ่งอาหารสัตว์ผู้ใดประสงค์จะนำหรือสั่งอาหารสัตว์เข้ามาในราชอาณาจักรให้ยื่นคำขอแจ้งการนำเข้าซึ่งอาหารสัตว์ทุกครั้งต่อผู้อนุญาตพร้อมด้วยหลักฐานตามที่ระบุไว้ในแบบคำขอนั้นข้อ๑๐ เมื่อได้รับคำขอพร้อมด้วยหลักฐานถูกต้องและครบถ้วนตามข้อ๙ ให้ผู้อนุญาตตรวจพิจารณาและออกหนังสืออนุญาตหรือมีหนังสือแจ้งคำสั่งไม่อนุญาตพร้อมด้วยเหตุผลและแจ้งสิทธิอุทธรณ์ให้ผู้ขออนุญาตทราบภายในสิบห้าวันนับแต่วันที่ได้รับคำขอข้อ๑๑ อาหารสัตว์ที่นำเข้ามาในราชอาณาจักรต้องผลิตจากโรงงานที่ได้มาตรฐานและผ่านการรับรองจากหน่วยงานราชการที่รับผิดชอบของประเทศผู้ผลิตและประเทศไทยข้อ๑๒ เมื่ออาหารสัตว์ที่นำเข้ามาถึงราชอาณาจักรให้ผู้รับใบอนุญาตนำเข้าซึ่งอาหารสัตว์แจ้งเป็นหนังสือต่อพนักงานเจ้าหน้าที่เพื่อตรวจสอบข้อ๑๓ เมื่อพนักงานเจ้าหน้าที่ตรวจสอบแล้วพบว่าอาหารสัตว์ที่นำเข้ามานั้นไม่ตรงตามเอกสารที่ยื่นไว้ตามข้อ๙ หรือเป็นอาหารสัตว์ที่ไม่ควรใช้เลี้ยงสัตว์เพราะอาจเป็นอันตรายแก่สัตว์หรือมนุษย์ผู้บริโภคผลิตภัณฑ์จากสัตว์ให้ผู้อนุญาตออกคำสั่งเป็นหนังสือให้ผู้รับใบอนุญาตนำเข้าซึ่งอาหารสัตว์ระงับการนำอาหารสัตว์ดังกล่าวเข้ามาในราชอาณาจักรข้อ๑๔ เมื่อผู้อนุญาตมีคำสั่งระงับการนำอาหารสัตว์เข้ามาในราชอาณาจักรตามข้อ ๑๓ แล้ว ผู้รับใบอนุญาตนำเข้าซึ่งอาหารสัตว์ต้องดำเนินการส่งอาหารสัตว์นั้นออกนอกราชอาณาจักรภายในหกสิบวันนับแต่วันที่มีคำสั่งหากไม่สามารถดำเนินการส่งอาหารสัตว์นั้นออกนอกราชอาณาจักรได้ ให้ผู้อนุญาตสั่งทำลายอาหารสัตว์ตามที่เห็นสมควรโดยให้ผู้รับใบอนุญาตนำเข้าซึ่งอาหารสัตว์เป็นผู้รับผิดชอบค่าใช้จ่ายทั้งหมดข้อ๑๕ บรรดาคำขอที่ได้ยื่นไว้แล้วก่อนวันที่กฎกระทรวงนี้ใช้บังคับให้ถือว่าเป็นคำขอที่ได้ยื่นตามกฎกระทรวงนี้โดยอนุโลม ทั้งนี้ผู้อนุญาตอาจขอให้ผู้ยื่นคำขอดังกล่าวดำเนินการหรือส่งหลักฐานเพิ่มเติมได้ตามที่เห็นสมควรให้ไว้ณ วันที่ ๓๑ สิงหาคม พ.ศ. ๒๕๕๓ธีระ วงศ์สมุทรรัฐมนตรีว่าการกระทรวงเกษตรและสหกรณ์หมายเหตุ:- เหตุผลในการประกาศใช้กฎกระทรวงฉบับนี้ คือ เนื่องจากกรมปศุสัตว์ กระทรวงเกษตรและสหกรณ์มีการปรับปรุงโครงสร้างและอำนาจหน้าที่ของส่วนราชการตามกรอบการปฏิรูประบบราชการประกอบกับหลักเกณฑ์ วิธีการ เงื่อนไขและเวลาการขออนุญาตและการออกใบอนุญาตผลิตและนำเข้าซึ่งอาหารสัตว์มีแนวทางในการปฏิบัติที่สอดคล้องกัน สมควรปรับปรุงโดยรวมเป็นฉบับเดียวกันเพื่อประโยชน์ในการตรวจสอบและอ้างอิงของพนักงานเจ้าหน้าที่และประชาชนทั่วไปจึงจำเป็นต้องออกกฎกระทรวงนี้ปริยานุช/จัดทำ๑๓ กันยายน ๒๕๕๓นันท์นภัสร์/ตรวจ๑๓ กันยายน ๒๕๕๓ศิรวัชร์/ปรับปรุง๖ มกราคม ๒๕๖๔อรญา/ตรวจ๑๙ มกราคม ๒๕๖๔[๑] ราชกิจจานุเบกษาเล่ม ๑๒๗/ตอนที่ ๕๕ ก/หน้า ๔/๙ กันยายน ๒๕๕๓